Foto: FVB axborot xizmati Bir necha kundan buyon davom etayotgan yog‘ingarchilik tufayli Namangan shahrining ayrim ko‘chalari suvga to‘lgan. Viloyat FVB axborot xizmatining xabar berishicha, Namangan shahar Boburshoh ko‘chasida joylashgan Jahon ixtisoslashtirilgan aralash mollari bozori oldidagi yo‘lda yomg‘ir natijasida suv to‘planib qolgan. Bundan tashqari mazkur bozor ortidagi ko‘chalarda yig‘ilgan yomg‘ir suvlaridan tozalash ishlari olib borilmoqda. Avvalroq, kuchli yomg‘ir tufayli Samarqand ko‘chalari suvga to‘lganligi xabar qilingan edi.